Diari Oficial de la Generalitat Valenciana


Sumari del DOGV 8151, del 18-10-2017 (2017/8996)

RESOLUCIÓ de 10 d'octubre de 2017, de la Conselleria d'Educació, Investigació, Cultura i Esport, per la qual s'accepta la donació efectuada de documents bibliogràfics i documentals.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8151

Data del DOGV
:   18-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8996


Data del document
:   10-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport

RESOLUCIÓ de 10 d'octubre de 2017, de la Conselleria d'Educació, Investigació, Cultura i Esport, per la qual s'accepta la donació efectuada de documents bibliogràfics i documentals. [2017/8996]  
Antonio Tomás Sanmartín ha tingut la generositat d'oferir a la Generalitat, a títol gratuït, la donació dels seus fons bibliogràfics i documentals. La donació que s'ofereix consisteix en 20 obres.  
  
D'acord amb l'informe emés per la Direcció General de Cultura i Patrimoni, l'esmentada donació és de gran interés per a la Generalitat ja que incrementa el seu patrimoni bibliogràfic i documental.  
L'article 43.1 de la Llei 14/2003, de 10 d'abril, de patrimoni de la Generalitat, estableix que «l'acceptació d'herències, llegats i donacions a favor de la Generalitat correspon a la conselleria competent en matèria de patrimoni quan comprenga béns immobles o títols-valors, encara que el testador o donant haja assenyalat un altre òrgan de la Generalitat, sense perjudici que en l'adscripció es tinga en compte la dita voluntat. En el cas que comprenga únicament altres béns mobles, l'acceptació serà acordada pel departament o organisme a què es destinen».  
Fent ús de les competències que assigna a la Conselleria d'Educació, Investigació, Cultura i Esport el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Acceptar la donació d'Antonio Tomás Sanmartín dels seus fons bibliogràfics i documentals, les dades tècniques dels quals es troben en l'expedient. El valor de l'esmentada donació s'estima en mil sis-cents setanta-cinc euros (1.675 ?).  
  
Segon  
Els fons integrants d'aquesta col·lecció se situaran i exhibiran inicialment al monestir de Sant Miquel dels Reis.  
Els béns seran adscrits al Museu de la Impremta, allà on es trobe, que gestionarà i garantirà la seua conservació, organització, unitat i disponibilitat per al públic estudiós.  
  
Tercer  
Aquesta resolució produirà efectes des de la notificació al donant, en els termes que preveuen l'article 58 de la Llei 30/199, de 26 de novembre, de règim jurídic de les administracions públiques i del procediment administratiu comú, i l'article 623 del Codi Civil.  
  
  
Quart  
La present acceptació serà comunicada a la Conselleria d'Hisenda i Model Econòmic.  
  
De conformitat amb el que estableixen els articles 112, 123 i 124 de la Llei del procediment administratiu comú de les administracions públiques, i 8 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de publicar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se.  
  
València, 10 d'octubre de 2017. El conseller d'Educació, Investigació, Cultura i Esport: Vicent Marzà Ibáñez.